पाएं अपने शहर की ताज़ा ख़बरें और फ्री ई-पेपरडाउनलोड करें
पंजाब में लगातार बढ़ रहे कोरोना के मामलों को लेकर जहां पंजाब सरकार लोगों से वैक्सीनेशन करवाने की अपील कर रही है वहीं, रोपड़ सिविल अस्पताल में सोमवार को वैक्सीनेशन का स्टॉक खत्म हो गया। आखरी बची 70 डोज लगाने के बाद लोगों को वापस भेज दिया गया और अगले दिन आने के लिए कहा गया। बता दें कि वैक्सीनेशन की कमी रोपड़ अस्पताल में दूसरी बार हुई।
इससे पहले 27 अप्रैल को भी टीके खत्म हो गए थे। अहम बात यह भी है कि पंजाब सरकार द्वारा 1 मई से 18 वर्ष से अधिक उम्र के नौजवानों को भी वैक्सीन लगाई जानी थी, फिलहाल वैक्सीन की कमी के चलते बहुत से लोगों की दूसरी डोज लगनी बाकी है। सोमवार को सिविल अस्पताल में कोविड वैक्सीनेशन वार्ड बिल्कुल खाली था। टीका लगवाने पहुंचे हरमेश कुमार ने बताया कि वह दूसरी डोज लगवाने के लिए आए थे। लेकिन जब आज वह अस्पताल पहुंचे तो कर्मचारियों ने बताया कि वैक्सीन खत्म हो गई है। उन्होंने मुझे कल वैक्सीन लगवाने के लिए बुलाया है। कल दोबारा उन्हें वैक्सीन लगवाने के लिए अस्पताल में आना पड़ेगा।
आज आ जाएगी वैक्सीन, सबको होगा टीकाकरण
इस संबंध में जब सीएमओ दविंदर कुमार से बात की गई तो उन्होंने कहा कि हमारे पास वैक्सीन की 70 डोज ही बची थी जो लगा दी गई है। उन्होंने कहा कि आज वैक्सीन आ जाएगी। जिसके बाद सभी लोगों का टीकाकरण किया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn